CELEX: 62008CN0366
Language: lt
Date: 2008-08-11 00:00:00
Title: Byla C-366/08 2008 m. rugpjūčio 11 d. Oberlandesgericht München (Vokietija) pateiktas prašymas priimti prejudicinį sprendimą byloje Zentrale zur Bekämpfung unlauteren Wettbewerbs eV prieš Adolf Darbo AG

25.10.2008   
            
            
               LT
            
            
               Europos Sąjungos oficialusis leidinys
            
            
               C 272/12
            
         2008 m. rugpjūčio 11 d.Oberlandesgericht München (Vokietija) pateiktas prašymas priimti prejudicinį sprendimą byloje Zentrale zur Bekämpfung unlauteren Wettbewerbs eV prieš Adolf Darbo AG
   
   (Byla C-366/08)
   (2008/C 272/21)
   Proceso kalba: vokiečių
   Prašymą priimti prejudicinį sprendimą pateikęs teismas
   Oberlandesgericht München
   Šalys pagrindinėje byloje
   Ieškovė: Zentrale zur Bekämpfung unlauteren Wettbewerbs eV
   Atsakovė: Adolf Darbo AG
   Prejudiciniai klausimai
   
               1.
            
            
               Ar 1995 m. vasario 20 d. Europos Parlamento ir Tarybos direktyvos 95/2/EB dėl maisto priedų, išskyrus dažiklius ir saldiklius (1), III priedo A dalyje esančią sąvoką mažai cukraus turintys džemai reikia aiškinti taip, jog ji apima taip pat ir džemus pavadinimu aukščiausios rūšies džemas?
            
         
               2.
            
            
               Jei atsakymas į pirmąjį klausimą būtų teigiamas:
               
                           a)
                        
                        
                           Kaip reikėtų aiškinti Direktyvos Nr. 95/2/EB III priedo A dalyje esančią sąvoką mažai cukraus turintys džemai?
                        
                     
                           b)
                        
                        
                           Ar ją reikia aiškinti visų pirma taip, jog ji apima taip pat ir džemus pavadinimu aukščiausios rūšies džemas, kuriuose tirpi sausoji masė sudaro 58 %?
                        
                     
         
               3.
            
            
               Jei atsakymas į pirmąjį klausimą ir antrojo klausimo b punktą būtų teigiamas:
               Ar 2001 m. gruodžio 20 d. Tarybos direktyvos 2001/113/EB dėl žmonių maistui skirtų vaisių džemų, želė, marmeladų ir saldintos kaštonų tyrės (2) I priedo II dalies antrąjį sakinį reikia aiškinti taip, kad pavadinimą aukščiausios rūšies džemas galima leisti vartoti džemams, kuriuose tirpi sausoji masė sudaro mažiau nei 60 %, ir tuomet, kai tokių džemų atveju pavadinimui džemas nekeliami mažesni reikalavimai?
            
         
      (1)  OL L 61, p. 1.
   
      (2)  OL 2002 L 10, p. 67.